መወገዱ አይቀሬ ከሆነ አገዛዝ ጋር በገዳይነት ላለመወንጀልና ነገ ነጻ ዜጋ ሆኖ በሰላም ለመኖር የሚያስብ የፓርላማ አባል ሁሉ በወንጀል የሚጠየቅበትን የወያኔ የአስቸኳይ አዋጅ ከማጽደቅ ራሱን መጠበቅ ይኖርበታል። ነገ ወያኔ ከተወገደ በኋላ ዛሬ በአስቸኳይ ጊዜ አዋጁ በግፍ እየወደቁ ያሉት ሰማዕታት ፍትህ ሲያገኙና ወንጀለኞች ለፍርድ ሲቀርቡ «ሳላምንበት ነው ድምጽ የሰጠሁት» ፤ «ተገድጄ ነው የፈረምሁት» የሚለው አይሰራም። ይህ ሰበብ ለ120ው የደርግ አባላትም አልሰራም። መንግሥቱ ባወጀው የአስቸኳይ ጊዜ አዋጅ እንኳን በሕይወት የነበሩቱ የሞቱትም ከመከሰስ አልዳኑም። እያንዳንዱ የፓርላማ አባል ወያኔ ሊወድቅ አይችልም፤ ስለሆነም በወንጀል ልጠየቅ አልችልም ከሚል አዚም መላቀቅ አለበት። ዘላለም ሕዝብ እየጨፈጨፈ የሚኖር አገዛዝ የለምና ትውልዶች ሁሉ እየታገሉት ያለው ፋሽስት ወያኔም ሕዝብ እየጨፈጨፈ ሊኖር አይችልምና መወገዱ አይቀሬ ነው፤ ሕዝብ የገደሉና ያስገደሉ ግፈኞችንም እጃቸው የኋሊት በመጫኛ ታስሮ በእውነተኛ ዳኛ ፊት ይቀርባሉ። የወያኔን የአስቸኳይ ጊዜ አዋጅ ለማጽደው የተዘጋጀ የፓርላማ አባል ሁሉ በግፍ ክብረ ወሰን እንደተቀዳጀው ወያኔ በደም ተጨማልቆ እጁ የኋሊት በመጫኛ ታስሮ ለፍርድ እንዳይቀርብ ወንጀለኛ የሚያደርገውን የወያኔን የመጨፍጨፊያ አዋጅ ውድቅ ያድርግ።
